Συναυλία Εκκλησιαστικής Μουσικής στο Βυζάρι Αμαρίου στη μνήμη του Παύλου Βλαστού
2026-05-03 12:00 - 13:00 (Europe/Athens) | Βυζάρι Αμαρίου, Βυζάρι, Greece
Την Κυριακή 3 Μαΐου 2026 θα πραγματοποιηθεί στο Βυζάρι το πρωί (07:00-11:00) Θεία Λειτουργία και Ιερό Μνημόσυνο στον Ι.Ν. Εισοδίων Θεοτόκου για την ψυχή του Παύλου Βλαστού και θα ακολουθήσει Τρισάγιο στον τάφο του.
Ακολούθως και ώρα 12:00, στο Πολιτιστικό Κέντρο Αμαρίου «Άγιος Νεκτάριος» στον Φουρφουρά, θα πραγματοποιηθεί συναυλία Εκκλησιαστικής Μουσικής με ύμνους από το αρχείο του Παύλου Βλαστού. Τους ύμνους θα αποδώσει η χορωδία και ορχήστρα παραδοσιακής μουσικής « Παύλος Βλαστός» με χοράρχη τον Αντώνιο Μιχελουδάκη.
Η παραπάνω εκδήλωση είναι στο πλαίσιο της επετείου των 100 χρόνων από το θάνατο του Παύλου Βλαστού. Η Χορωδία και Ορχήστρα «Παύλος Βλαστός» οργανώνει ένα μεγάλο πρόγραμμα εκδηλώσεων καθ’ όλη τη διάρκεια του έτους σε συνεργασία με την Ιερά Μητρόπολη Ρεθύμνης και Αυλοποτάμου , την Ιερά Μητρόπολη Λάμπης Συβρίτου και Σφακίων, την Περιφερειακή Ενότητα Ρεθύμνου – Περιφέρειας Κρήτης, τον Δήμο Ρεθύμνης, τον Δήμο Αμαρίου και την Ιστορική – Λαογραφική Εταιρεία Ρεθύμνης.
Η είσοδος είναι ελεύθερη για το κοινό.

Συναυλία κλασικής κιθάρας στο Σπίτι του Πολιτισμού
2026-05-03 19:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Συναυλία Κλασικής Κιθάρας διοργανώνει το Δημοτικό Ωδείο Ρεθύμνου, την Κυριακή, 03
Μαϊου στις 19:00,στο «Σπίτι του Πολιτισμού».
Οι μαθητές της τάξης του Μάριου Σκαντζάκη θα παρουσιάσουν τα έργα και την πρόοδο
τους σε μια εκδήλωση γεμάτη μελωδίες και συναισθήματα και προσκαλούν τους φιλόμουσους να την παρακολουθήσουν και να την απολαύσουν.

Ομιλία του καθηγητή Ερατωσθένη Καψωμένου με θέμα: «Η Αποδόμηση της Ελληνικής Γλώσσας»
2026-05-03 20:00 | Λύκειο Ελληνίδων Ρεθύμνου, Ελευθερίου Βενιζέλου 79, Ρέθυμνο, Ρεθύμνου, 74100, Ελλάδα
Το Λύκειο των Ελληνίδων Ρεθύμνης συνεχίζει την σειρά ομιλιών αφιερωμένων στην Ελληνική Γλώσσα, τον απαράμιλλό της πλούτο, τη διαχρονική της αξία και τον μοναδικό της ρόλο στην επιβίωση της Ελληνικής Ταυτότητας, Ιδέας και Πολιτισμού, με τον γενικό τίτλο: «Η Ελληνική Γλώσσα στη Διαχρονία της».
Ως εκ τούτου, την Κυριακή 3 Μαΐου 2026, στις 20:00 στην αίθουσά του στην Προκυμαία, θα έχει την χαρά και την τιμή να φιλοξενήσει τον Ομότιμο καθηγητή του Πανεπιστημίου Ιωαννίνων, κ. Ερατοσθένη Καψωμένο ο οποίος θα μιλήσει με θέμα: «Η Αποδόμηση της Ελληνικής Γλώσσας»
Θα ακολουθήσει συζήτηση.

Η παράσταση «Ο Μπαμπάς» στο χώρο πολιτισμού «Σημείο»
2026-05-03 21:00 | Σημείο, Patriarchi Athinagora, Rethymno, Ρεθύμνου, 741 33, Greece
Ο Χώρος πολιτισμού Σημείο παρουσιάζει σε διασκευή, ένα έργο που έχει ήδη διαγράψει μια εντυπωσιακή πορεία στις σημαντικότερες θεατρικές και κινηματογραφικές σκηνές παγκοσμίως.
Το έργο έκανε πρεμιέρα στο Παρίσι το 2012, όπου απέσπασε το βραβείο Molière για το καλύτερο θεατρικό έργο, και έκτοτε γνωρίζει τεράστια επιτυχία διεθνώς. Από το Λονδίνο έως τη Νέα Υόρκη και σε πολλές ακόμη ευρωπαϊκές σκηνές, έχει συγκινήσει βαθιά το κοινό, προσφέροντας μια έντονα συναισθηματική και ψυχολογικά διεισδυτική εμπειρία. Μέσα από μια λεπτοδουλεμένη αφήγηση, παρακολουθούμε την πορεία ενός ανθρώπου που σταδιακά χάνει την επαφή με την πραγματικότητα, σε μια καθηλωτική εξερεύνηση της μνήμης και της ανθρώπινης ταυτότητας.
Όταν η μνήμη γίνεται λαβύρινθος, ένας πατέρας προσπαθεί να βρει την αλήθεια του, ενώ οι άνθρωποι που αγαπά προσπαθούν να τον κρατήσουν κοντά τους.
Μνήμες και πρόσωπα από το παρελθόν εισχωρούν απρόσκλητα στην καθημερινότητα του 70χρονου Αντρέ, που παλεύει με τη νόσο Αλτσχάιμερ, φέρνοντας σε δοκιμασία τις αντοχές και τις ισορροπίες των οικογενειακών του σχέσεων.

Πρεμιέρα Πέμπτη 23 Απριλίου.
23,24,25 Απριλίου & 1,2,3 Μαΐου – Έναρξη 21:00
Σκηνοθεσία – διασκευή: Γιάννης Μπλέτας
Κινησιολογία: Ανδρομάχη Βαρσάμη
Πρωτότυπο μουσικό θέμα: Γιώργος Κουμεντάκης
Ενδυματολογική επιμέλεια: Μαρία Βιβιλάκη – Muses Crete
Φωτογραφίες: Ble productions
Σχεδιασμός σκηνικού: Γιάννης Μπλέτας
Παραγωγή : Χώρος πολιτισμού Σημείο
Παίζουν: Μποτόνης Μποτονάκης, Ελένη Βαρούχα, Μαρήνη Βελονάκη, Ιουλία Καραγιαννάκη, Σήφης Καυκαλάς
Γενική είσοδος 14 ευρώ.
Πληροφορίες / κρατήσεις: 6983320439.
Σημείο – Πατριάρχου Αθηναγόρα 17, Μισίρια.

Οι Soma ζωντανά στο Τζεπέτο
2026-05-03 21:30 | Συνεταιρισμός Τζεπέτο, Κατεχάκη, Ρέθυμνο, Ρεθύμνου, 74100, Ελλάδα
Οι Soma, το νέο Αθηναϊκό συγκρότημα του Ξάνθου Παπανικολάου (γνωστού από τους Bazooka), θα παρουσιάσουν την πρώτη τους δισκογραφική δουλειά με τίτλο «Στη Xώρα Tου Φωτός» την Κυριακή 3 Μαίου στο Ρέθυμνο, στο Τζεπέτο (Κατεχάκη και Χειμάρρας, κάτω από την Φορτέτζα)
Ωμό και αδάμαστο και ταυτόχρονα ονειρικό και μελωδικό, το «Στη Xώρα Tου Φωτός» καταδεικνύει τη μοναδική τους μίξη των εξωστρεφών, επαναστατικών ήχων της δεκαετίας του ’60 και της πιο εσωτερικής προσέγγισης του post punk και του grunge.
Το ντεμπούτο των Soma κυκλοφορεί από τη Magma Rec.
Αν και πρωτοεμφανιζόμενο συγκρότημα, όλα τα μέλη της μπάντας είναι ενεργοί μουσικοί στο χώρο της ροκ σκηνής. Εκτός από το μουσικό Ξάνθο Παπανικολάου, τραγουδιστή και κιθαρίστα των Soma, ο ντράμερ Θάνος Φραντζής είναι μέλος του Αθηναϊκού συγκροτήματος Tiffany, ο μπασίστας Τίμος Χάρντεν παίζει στους Silhouette και ο κιθαρίστας Ορφέας Δαραμάρας έχει το project XVIV, ενώ ο άνθρωπος της Magma Rec. είναι ο Γιώργος Καρανικόλας των Last Drive.
Bandcamp: https://somamesoma.bandcamp.com/album/sti-chora-tou-fotos
Έναρξη 21:30.

Παρουσίαση του βιβλίου «Τω καιρώ εκείνω» του Χάρη Στρατιδάκη
2026-05-04 19:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Την Δευτέρα 4 Μαΐου στις 7.30 το απόγευμα στο Ρέθυμνο, παρουσιάζεται στο Σπίτι του Πολιτισμού το νέο βιβλίο του Χάρη Στρατιδάκη «Τω καιρώ εκείνω. Η ζωή σε μια επαρχιακή πόλη στη δεκαετία του 1960».
Το βιβλίο αναφέρεται στη ζωή στο Ρέθυμνο και σε κάθε επαρχιακή πόλη αυτού του μεγέθους κατά τη δεκαετία που αποκλήθηκε «μακρά». Το βιβλίο κυκλοφόρησε από τις «Εκδόσεις Πυξίδα της Πόλης», οι οποίες έχουν κυκλοφορήσει στο παρελθόν ακόμη δύο βιβλία του συγγραφέα.
Το βιβλίο θα παρουσιάσει ο πρώην Διευθυντής της Δημόσιας Κεντρικής Βιβλιοθήκης Ρεθύμνου Γιάννης Παπιομύτογλου.

Στη διάρκειά της εκδήλωσης μια δεκάδα Ρεθεμνιωτών των ’60s, ορμώμενοι από το βιβλίο, θα αφηγηθούν σύντομα ιστορίες που βίωσαν αλλά είχαν ξεχάσει στο βάθος της υπερεξηντάχρονης μνήμης τους. Ο Δήμαρχος Ρεθύμνου Γιώργος Μαρινάκης θα αναφερθεί σε «Παιδικές αναδρομές με ενήλικη ματιά». Η φιλόλογος Βάλια Μακρή θα θυμηθεί «Το μικρό μας μπακάλικο». Ο επίσης φιλόλογος Κωστής Η. Παπαδάκης θ’ αφηγηθεί «Το Χρονικό μιας Απρόσμενης Θεατρικής Υπόκλισης». Ο ξενοδόχος Τάσος Παπαδουράκης θα μιλήσει για «Το γέλιο και τη σκιά μιας εποχής».
Η συνταξιούχος δημοτική υπάλληλος Όλγα Πλαΐτη θα κάνει «Μια βόλτα της ζωής της στην Παλιά Πόλη». Η δικηγόρος Ελένη Τζέτζου θα αναφερθεί στην «‘Ώρα του παιδιού’. Τα παιδικά στη δεκαετία του ’60». Η αφήγηση του φιλόλογου Γιώργου Φρυγανάκη τιτλοφορείται «Μικροί καραγκιοζοπαίχτες στο κατώφλι της 10ετιας του ’60». Ο πολιτικός μηχανικός Άρης Χατζηδάκης θα αναφερθεί σε «Σκόρπιες μνήμες» του, ενώ ο συνταξιούχος σμήναρχος της πολεμικής αεροπορίας Μανώλης Καρνιωτάκης θα μιλήσει με θέμα «Η ζωή μου όλη… τω καιρώ εκείνω».

Η εκδήλωση θα κλείσει με τις απαραίτητες ευχαριστίες από τον συγγραφέα. Τελεί υπό την αιγίδα του Δήμου Ρεθύμνης και θα τη συντονίσει ο εκδότης και Διευθυντής του Φεστιβάλ Κινηματογράφου Χανίων Ματθαίος Φραντζεσκάκης.
Τα ερωτήματα στα οποία το βιβλίο επιχειρεί ν’ απαντήσει είναι πολλά. Πώς ήταν η ζωή στην ελληνική επαρχία στη δεκαετία του 1960; Πώς ζούσαν οι άνθρωποι στις πόλεις και πώς στα χωριά; Ποια ήταν η οικογενειακή, η κοινωνική και η θρησκευτική τους ζωή; Σε τι διέφερε η διατροφή, η ένδυση και η διασκέδασή τους από τη σημερινή; Πώς τα έβγαζαν πέρα οι μεγάλοι, τι όνειρα έτρεφαν για το μέλλον και πώς βίωναν οι μικροί την παιδική τους ηλικία;

Επιδίωξη του συγγραφέα είναι να επισκοπήσει τη δεκαετία του 1960, την οποία έζησε ως παιδί, χωρίς τον συνηθισμένο στις περιπτώσεις αυτές ψυχικό καλλωπισμό του παρελθόντος, αλλά με τη ματιά του ουδέτερου παρατηρητή και σχολιαστή, αφού μάλιστα υπάρχει η απαραίτητη χρονική απόσταση απ’ αυτήν του μισού και πλέον αιώνα.

ΕΚΔΟΣΕΙΣ «ΠΕΚ- ΠΥΞΙΔΑ ΤΗΣ ΠΟΛΗΣ»

«Can you be just another can»: Oμαδική έκθεση σύγχρονης τέχνης στο Κέντρο Βυζαντινών Τεχνών
2026-05-05 18:00 - 21:00 | Κέντρο Βυζαντινών Τεχνών, Εθνικής Αντιστάσεως 82, Ρέθυμνο, Ρεθύμνου, 74100
Tο Κέντρο Βυζαντινών Τεχνών (Οδός Εθνικής Αντιστάσεως 84, Παλιά πόλη) παρουσιάζει την ομαδική έκθεση σύγχρονης τέχνης «Can you be just another can», από τις 2 έως τις 22 Μαΐου 2026.
Πάνω σε μία κινούμενη κατασκευή με τη μορφή σιδηρόδρομου, οι καλλιτέχνες δημιούργησαν έργα με πηγή έμπνευσης την κονσέρβα. Ως αντικείμενο μαζικής παραγωγής φέρει τον συμβολισμό της ομοιομορφίας, της κατανάλωσης και της χρησιμοποίησης: την χρησιμοποιούμε και ύστερα την πετάμε. Η κονσέρβα και οι συμβολισμοί της απασχόλησαν πολλούς καλλιτέχνες στο παρελθόν.
Από τα ready-mades του Duchamp που άνοιξαν τον δρόμο στη μεταμόρφωση του καθημερινού σε τέχνη, ως την τολμηρή χειρονομία του Piero Manzoni στο Merda d’artista, τις εμβληματικές Campbell’s του Andy Warhol, τα γλυπτά-αντικείμενα του Claes Oldenburg και τις λιθογραφίες του Γαΐτη, το ταπεινό δοχείο αναδεικνύεται σε καθρέφτη της κοινωνίας: σύμβολο εμπορευματοποίησης, υπερκατανάλωσης και τυποποίησης.
Οι καλλιτέχνες της έκθεσης «Can you be just another can» επαναπροσδιορίζουν τους συμβολισμούς της και φωτίζουν ζητήματα της δικής τους σύγχρονης πραγματικότητας

Μπορείς να είσαι ακόμα μία κονσέρβα;
Μεταφράζοντας τη συγκεκριμένη φράση στα αγγλικά δημιουργείται ένα λογοπαίγνιο που προσδίδει ένα άλλο, κωμικοτραγικό νόημα. Θέλουμε να είμαστε μία ακόμη κονσέρβα στη γραμμή παραγωγής ενός συστήματος που δεν αφήνει περιθώρια προσωπικής έκφρασης και ιδιαιτερότητας;
Η έννοια του εαυτού συνθλίβεται καθώς η ομοιομορφία είναι το ζητούμενο σε όλες τις εκφάνσεις της ζωής. Ο δρόμος είναι προδιαγεγραμμένος, τα όρια συγκεκριμένα, οι νόρμες αυστηρά καθορισμένες.
Οι κονσέρβες-έργα τοποθετημένες πάνω σε ράγες τραίνου σε μικρογραφία, παραπέμπουν τόσο στο έγκλημα των Τεμπών όσο και στη γραμμή της μαζικής παραγωγής, αναδεικνύοντας την αντιμετώπιση του ανθρώπου ως αριθμό. (θύμα πολέμου, ή φυσικών καταστροφών, ή αποτέλεσμα λάθους του συστήματος). Το σύστημα όμως συνεχίζει την αδιάκοπη πορεία του, κουβαλώντας όλους εμάς πάνω στις ράγες του· κι αν κάτι πάει στραβά, αν εκτροχιαστεί, κάποιοι άλλοι θα πάρουν τη θέση μας στην ατελείωτη πομπή της «ανθρώπινης κονσέρβας».
Τα έργα σχολιάζουν την εποχή μας άλλοτε με καυστικό και άλλοτε με ποιητικό τρόπο, με ελευθερία στην επιλογή της μορφής, της έννοιας, της ύλης.
Ευφάνταστα και ευρηματικά, απαντούν πως: Όχι, δεν μπορώ να είμαι, ακόμα μία κονσέρβα’

Επιμέλεια: Λαμπρινή Μποβιάτσου, Ισμήνη Μπονάτσου
Συμμετέχουν οι καλλιτέχνες: Μαργαρίτα Βασιλάκου, Σοφία Βλαζάκη, Νίκος Βοζαΐτης (vozis), Έλλη Γρίβα, Στέλλα Δρυγιαννάκη, Σοφία Κυριακού, Ευδοκία Κύρκου, Κοσμάς Λιλικάκης, Γιώργος Λυντζέρης, Λαμπρινή Μποβιάτσου, Ισμήνη Μπονάτσου, Αλέξανδρος Νικολάου (itsmi), Παντελής Παντελόπουλος, Έλενα Παπαδημητρίου, Βιβή Περυσινάκη, Χρύσα Σκορδάκη, Άγγελος Σκούρτης, Αννέττα Σπανουδάκη, Νίκος Σταθόπουλος, Άρις Στοΐδης, Μάρθα Τσιάρα, Μαρία Τσουκνάκη, Αποστόλης Φιλίππου
Ωράριο λειτουργίας: Τρίτη – Κυριακή 18:00 – 21:00.
Η έκθεση θα είναι διαθέσιμη και τα πρωινά κατόπιν ραντεβού, στο τηλέφωνο: 6976447540

Συναυλία του Μουσικού Σχολείου Ρεθύμνου
2026-05-05 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Το Μουσικό Σχολείο Ρεθύμνου προσκαλεί το κοινό σε μια ξεχωριστή μουσική βραδιά, αφιερωμένη στη δημιουργικότητα και το ταλέντο των μαθητών του.
Την Τρίτη 5 Μαΐου στις 20:00, στο Σπίτι του Πολιτισμού, θα πραγματοποιηθεί συναυλία της χορωδίας καθώς και των συνόλων φλάουτου και πιάνου του σχολείου.
Οι μαθητές θα παρουσιάσουν έργα που αναδεικνύουν τη μουσική τους παιδεία και τη συλλογική τους προσπάθεια, υπό την καθοδήγηση των εκπαιδευτικών τους:

Ηλιάνα-Μαρία Ζαφειράτου
Βίβιαν Κωτσάκη
Ισιδώρα Χαλκιαδακή

Είσοδος ελεύθερη.

Ρεμπέτικη βραδιά στο Farmasea
2026-05-05 21:00 | Farmasea, Ελευθερίου Βενιζέλου 35, Ρέθυμνο, 74100, Greece
Ρεμπέτικη βραδιά κάθε Τρίτη στο Farmasea (Ελ. Βενιζέλου 35, Παραλία).
Ώρα έναρξης: 21:00.
Τηλέφωνο κρατήσεων: 2831056615 – 6980273813

Συνάντηση με τίτλο «Όρια: περιορίζουν ή απελευθερώνουν» στο 16ο Δημοτικό Σχολείο
2026-05-06 18:00 | 16ο Δημοτικό Σχολείο Ρεθύμνου, Ιεράς Μητροπόλεως 11, Ρέθυμνο, Ρεθύμνου, 74132, Greece
Ο Σύλλογος Γονέων και Κηδεμόνων του 16ου Δημοτικού Σχολείου Ρεθύμνου διοργανώνει συνάντηση με την ψυχολόγο – ψυχοθεραπεύτρια – Attached at the Heart Parent Educator,
κα Άννα Λυγιά.
Ο τίτλος της συνάντησης είναι «Όρια: περιορίζουν ή απελευθερώνουν» και θα πραγματοποιηθεί την Τετάρτη 6 Μαΐου και ώρα 18:00, στο Αμφιθέατρο του σχολείου

Σχολιασμένη προβολή της ταινίας «Επιστροφή στη Ρενς» στη Δημόσια Κεντρική Βιβλιοθήκη Ρεθύμνου με δωρεάν είσοδο
2026-05-06 19:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Την Τετάρτη 6 Μαΐου και ώρα 19:00 στη Δημόσια Κεντρική Βιβλιοθήκη Ρεθύμνου προβάλλεται η ταινία «Επιστροφή στη Ρενς (Θραύσματα)» παραγωγής 2021 σε σκηνοθεσία Jean-Gabriel Périot (83’).
Η προβολή θα γίνει με υπότιτλους στα ελληνικά και η είσοδος για το κοινό είναι ελεύθερη. Μετά το τέλος της ταινίας θα ακολουθήσει συζήτηση με το κοινό, την οποία θα προλογίσει και θα συντονίσει ο Καθηγητής του Τμήματος Πολιτικής Επιστήμης και Κοσμήτορας της Σχολής Κοινωνικών Επιστημών του Πανεπιστημίου Κρήτης Νίκος Βαφέας.
Η ταινία αφηγείται την ιστορία της γαλλικής εργατικής τάξης από τις αρχές της δεκαετίας του 1950 μέχρι σήμερα, μέσα από την προσωπική διαδρομή του συγγραφέα Didier Eribon. Μετά τον θάνατο του πατέρα του, ο Eribon επιστρέφει στη γενέτειρά του, τη Ρενς, την οποία είχε εγκαταλείψει για τριάντα χρόνια. Εκεί έρχεται αντιμέτωπος με το παρελθόν της οικογένειάς του και τις εργατικές του ρίζες. Μέσα από τη φωνή της αφηγήτριας (της γνωστής ηθοποιού Adèle Haenel) ξετυλίγεται μια διπλή ιστορία: η προσωπική συμφιλίωση του συγγραφέα με την οικογένειά του και η συλλογική ιστορία των εργατών στη Γαλλία.
Το ντοκιμαντέρ εξετάζει πώς η εργατική τάξη, που κάποτε ήταν ο πυρήνας της Αριστεράς και του Κομμουνιστικού Κόμματος, ένιωσε εγκαταλελειμμένη από το πολιτικό σύστημα και σταδιακά στράφηκε προς την Ακροδεξιά. Ιδιαίτερη έμφαση δίνεται στις γυναίκες της εργατικής τάξης, οι οποίες βίωναν τον διπλό περιορισμό της φτώχειας και της πατριαρχίας.
Η ταινία απέσπασε 2 βραβεία και 7 υποψηφιότητες σε διάφορα φεστιβάλ κινηματογράφου. Το 2023 κέρδισε το Βραβείο César στην κατηγορία Καλύτερου Ντοκιμαντέρ.
Η ταινία αυτή προβάλλεται στο πλαίσιο συνεργασίας της Κινηματογραφικής Λέσχης Ρεθύμνου με τη Δημόσια Κεντρική Βιβλιοθήκη Ρεθύμνης και το Γαλλικό Ινστιτούτο Ελλάδας.
Περισσότερες πληροφορίες για την ταινία: https://kinler.gr/return-to-reims
Από τη Δημόσια Κεντρική Βιβλιοθήκη Ρεθύμνου

Εκδήλωση με θέμα: «Η Πανεπιστημιακή κοινότητα και το στεγαστικό ζήτημα στο Ρέθυμνο»
2026-05-06 19:00 | Κέντρο Νέων Δήμου Ρεθύμνου, Γερακάρη 24, Ρέθυμνο, Ρεθύμνου, 74100, Ελλάδα
Το Εργαστήριο Κοινωνικής Ανάλυσης και Εφαρμοσμένης Κοινωνικής Έρευνας του Τμήματος Κοινωνιολογίας, το Τμήμα Ιστορίας & Αρχαιολογίας, ο Σύλλογος Διδασκόντων της Σχολής Κοινωνικών Επιστημών του Πανεπιστημίου Κρήτης και το Ελληνικό Δίκτυο για την Καταπολέμηση της Φτώχειας οργανώνουν εκδήλωση με θέμα: «Η Πανεπιστημιακή κοινότητα και το στεγαστικό ζήτημα στο Ρέθυμνο».
Η εκδήλωση θα γίνει την Τετάρτη 6 Μαΐου και ώρα 19:00 στο Κέντρο Νέων Ρεθύμνου, Πάροδος Γερακάρη 24, στην παλιά πόλη.

Η έκθεση «Labirynth» του Andrzej Zdanowicz φιλοξενείται στην Art Gallery Μορφές
2026-05-07 19:00 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Art Gallery Morfes
(Γοβατζιδάκη 18, Παλιά Πόλη Ρέθυμνο)
7.05 έως 30.05.2026
Επιμέλεια Ηλίας Ηλιάκης
Η Art Gallery Μορφές παρουσιάζει την έκθεση με τίτλο Labirynth του Πολωνού εικαστικού Andrzej Zdanowicz.
Ο Andrzej Zdanowicz (γεν. 1960) αποτελεί μια σταθερή και διακριτή παρουσία στη σύγχρονη πολωνική ζωγραφική. Καθηγητής στο Πανεπιστήμιο Τεχνών του Πόζναν, όπου και ζει και εργάζεται, διαμορφώνει εδώ και δεκαετίες ένα εικαστικό ιδίωμα βαθιά συνδεδεμένο με την ίδια τη φύση της ζωγραφικής πράξης.
Το έργο του αντλεί από την κλασική παράδοση, με ιδιαίτερη έμφαση στις τεχνικές της ελαιογραφίας και της τέμπερας, ενώ η επίδραση της ζωγραφικής του 13ου και 14ου αιώνα παραμένει εμφανής ως προς την ένταση και την πνευματικότητα της εικόνας. Από πρώιμες αναφορές σε αρχιτεκτονικές μορφές και φαντασιακές δομές, η πρακτική του έχει στραφεί σταδιακά προς τη γραμμή ως πρωταρχικό μέσο κατανόησης και οριοθέτησης του κόσμου — μια γραμμή που αποφεύγει την αφήγηση και ανοίγει πεδία σύνθετων, διαισθητικών νοημάτων.
Η έκθεση Labyrinth προκύπτει από αυτή τη συνεχιζόμενη αναζήτηση και εισέρχεται σε έναν διακριτικό διάλογο με τον τόπο της Κρήτης. Εδώ, οι έννοιες της περιπλάνησης, της διαδρομής και της εμπειρίας του χώρου αποκτούν ιδιαίτερη βαρύτητα. Ο Zdanowicz προσεγγίζει τον λαβύρινθο όχι ως σύμβολο προς απεικόνιση, αλλά ως συνθήκη προς βίωση—μια συνθήκη που αντανακλά την ίδια την εμπειρία της ζωγραφικής.
Η επαφή του με το νησί έχει συμβάλει καθοριστικά στη διαμόρφωση αυτής της ενότητας έργων. Το τοπίο, το φως και η εμπειρία του τόπου λειτουργούν ως ενεργά στοιχεία μέσα στη δουλειά του, ανοίγοντας νέες κατευθύνσεις που φαίνεται να συνεχίζουν να εξελίσσονται.
Εγκαίνια: Πέμπτη 7 Μαΐου στις 19:00.
Art Gallery Morfes (Γοβατζιδάκη 18, Παλιά Πόλη Ρέθυμνο)
Διάρκεια έκθεσης: 7.05 έως 30.05.2026
—
Andrzej Zdanowicz (b. 1960) is a distinctive and consistent presence in contemporary Polish painting. A professor at the University of the Arts in Poznań, where he lives and works, he has developed over the decades a visual language deeply rooted in the very nature of the act of painting.
His work draws from the classical tradition, with a particular emphasis on oil and tempera techniques, while the influence of 13th- and 14th-century painting remains evident in the intensity and spiritual dimension of his imagery. From early references to architectural forms and imagined structures, his practice has gradually shifted toward the line as a primary means of understanding and delineating the world—a line that avoids narration and opens fields of complex, intuitive meanings.
The exhibition Labyrinth emerges from this ongoing exploration and enters into a subtle dialogue with the context of Crete. Here, notions of disorientation, passage, and spatial experience acquire particular resonance. Zdanowicz approaches the labyrinth not as a symbol to be illustrated, but as a condition to be experienced—one that parallels the act of engaging with painting itself.
His encounters with the island have played a significant role in shaping this body of work. The landscape, the light, and the lived experience of place have contributed to a renewed sense of direction within his practice. In this respect, Crete becomes less a backdrop and more an active presence within the work—an influence that continues to unfold.

Μουσική βραδιά στο Farmasea
2026-05-07 21:00 - 23:59 | Farmasea, Ελευθερίου Βενιζέλου 35, Ρέθυμνο, 74100, Greece
Ο Θέμης Ξεζωνάκης και ο Βασίλης Ακτουδιανάκης ζωντανά στο Farmasea (Ελ. Βενιζέλου 35, Παραλία).
Κάθε Πέμπτη, από τις 21:00.
Τηλ. 2831 056615 – 698 0273813.

H παράσταση «Το Γκρούφαλο» στο Cineland Παντελής
2026-05-08 17:00 - 21:00 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Το Γκρούφαλο τον Μάιο στην Κρήτη. Η θεατρική παράσταση βασισμένη στα ομώνυμα βιβλία των Τζούλια Ντόλαντσον και Άξελ Σέφλερ
Σχετικά με την παράσταση:
Η σύλληψη της ιδέας για τη δημιουργία του θεατρικού έγινε το 1999. Το έργο πρωτοανέβηκε στην Αγγλία το 2001. 24 χρόνια μετά, το έργο μεταφράστηκε και προσαρμόστηκε για το ελληνικό κοινό και παρουσιάζεται σε θέατρα σε όλη την Ελλάδα, από τον Ιούνιο του 2025.
Η μαγική, μουσική θεατρική παράσταση για παιδιά βασισμένη στα επιτυχημένα βιβλία, συνεχίζει και κάνει περιοδεία σε πολλές πόλεις του κόσμου όπως στο West End του Λονδίνου (10 σεζόν), στο Broadway της Νέας Υόρκης (2 σεζόν) και στο πανέμορφο θέατρο του Όπερα Χαουζ στο Σύντνευ.
Οι London Times το έχουν αναφέρει ως ένα «ακαταμάχητα γοητευτικό θεατρικό έργο για παιδιά και οικογένειες».
Η Ιστορία:
Ένας ποντικός βγήκε βόλτα στο βαθύ, σκοτεινό δάσος… Ψάχνοντας το φουντούκι του, συνάντησε την πονηρή αλεπού, την εκκεντρική κουκουβάγια και το φίδι που πάει σε όλα τα πάρτυ.
Θα καταφέρει να σωθεί ο ποντικός από τα πεινασμένα πλάσματα του δάσους μέσα από την ιστορία του τρομερού Γκρούφαλο;
Εξάλλου δεν υπάρχει Γκρούφαλο – ή μήπως… υπάρχει;
Ελάτε να ζήσετε τις περιπέτειές του κλασικού εικονογραφημένου βιβλίου των Τζούλια Ντόναλντσον και Άξελ Σέφλερ σ’αυτή τη μαγική θεατρική διασκευή.
Μια τρομακτικά διασκεδαστική παράσταση, γεμάτη γέλιο και μουσική, για παιδιά μέχρι 80 ετών.
Σημείωση:
Μία μοναδική εμπειρία στο διαδραστικό, αφηγηματικό θέατρο για παιδιά προσχολικής και πρώτης σχολικής ηλικίας 3-10 (προνήπια – Δ’ Δημοτικού) που προάγει:

Την εφευρετικότητα και το θάρρος στις δύσκολες στιγμές
Την ανάπτυξη της κριτικής σκέψης με στόχο τη γρήγορη επίλυση προβλημάτων
Την έννοια του εκφοβισμού ακόμα κι από τους αδύναμους
Την απλότητα της ζωής μέσα από τα μάτια ενός ποντικού που ψάχνει στο δάσος το φουντούκι του

Παραστάσεις:
ΡΕΘΥΜΝΟ | Παρασκευή 8 Μάϊου, στο Cineland Παντελής (17.00 και 19.00)
ΧΑΝΙΑ | Σάββατο 10 Μάϊου, στο Κινημ/θεατρο Ελληνίς (12.00 και 17.00)
ΗΡΑΚΛΕΙΟ | Κυριακή 10 Μάϊου, στο Κινηματοθέατρο Αστόρια (11.30 και 17.00)
Εισιτήρια 12 Ευρώ στο www.more.com (πρώην viva) και στο ταμείο του θεάτρου.
Προπώληση εισιτηρίων στα ταμεία των θεάτρων
Διάρκεια παράστασης: 1 ώρα και 10 λεπτά με το διάλειμμα.
Προτεινόμενες ηλικίες είναι 3 έως 10 ετών.
Εισιτήρια πληρώνουν παιδιά από 2 ετών κι ενήλικες και έχουν θέση. Τα παιδιά μικρότερης ηλικίας μπορείτε να τα έχετε αγκαλιά.
Συντελεστές:
Σκηνοθεσία: Ολίβια Τζέικομπς
Δραματουργική επεξεργασία: Τόμπι Μίτσελ
Μετάφραση: Άγγελος Κλωνάρης
Σκηνοθετική επιμέλεια: Ιωάννα Γεωργαντά
Μουσική/Στίχοι: Τζον Φάιμπερ, Ρόμπιν Πρας, Ολίβια Τζέικομπς και Άντι Σω
Χορογράφος: Μόρακ Κρος
Επιμέλεια Χορογραφιών: Χρήστος Κατίδης
Σχεδιασμός Σκηνικών / Ενδυματολογία: Ισλα Σω
Κατασκευές Σκηνικών: Μαγδαληνή Σίγα
Κατασκευή Κοστουμιών: Νίκος Μηνάς, Ελένη Χασιώτη
Εγγραφές Studio: Panorama Film Sound
Γραφικά / προσαρμογές: Ρέα Δουφέκα
Video επεξεργασία: Παναγιώτης Πέτρου
Τεχνική υποστήριξη: Μιχάλης Βιδάλης
Παίζουν και τραγουδούν:

Νίκος Θάνος: Αφηγητής, Γκρούφαλο
Ιφιγένεια Σταμπουλή: Αλεπού, Κουκουβάγια, Φίδι
Ελισάβετ Νικολαΐδου: Ποντίκι

Μία παραγωγή της Underdog Entertainment σε συνεργασία με την Αγγλική εταιρία θεάτρου Tall Stories UK

Η Λυρική ταξιδεύει στην Ελλάδα: Συναυλία «Πολλά εν θέλω να σου πω…»
2026-05-08 19:30 | Λύκειο Ελληνίδων Ρεθύμνου, Ελευθερίου Βενιζέλου 79, Ρέθυμνο, Ρεθύμνου, 74100, Ελλάδα
Ο Ζαχαρίας Καρούνης και μια ομάδα τεσσάρων μουσικών επιλέγουν τραγούδια από τον κώδικα του Ιστορικού & Παλαιογραφικού Αρχείου του Μορφωτικού Ιδρύματος Εθνικής Τραπέζης, χειρόγραφο 37. Πρόκειται για συλλογή τραγουδιών του 19ου αιώνα, των οποίων οι μελωδίες αποτυπώνονται στην αναλυτική βυζαντινή σημειογραφία, πάνω σε στίχους που αποπνέουν ρομαντισμό. Το κύριο θέμα των τραγουδιών είναι η αγάπη και κυρίως ο ανεκπλήρωτος έρωτας.
Η επιλογή των τραγουδιών έγινε από τον Ζαχαρία Καρούνη και τον Γεράσιμο Παπαδόπουλο. Αρχικά εργάστηκαν χωριστά ενώ έπειτα συνέκριναν τα αποτελέσματα. Οι επιλογές και των δύο ταυτίστηκαν σχεδόν στο σύνολό τους. Τα κριτήρια, βάσει των οποίων έγινε η επιλογή των τραγουδιών ήταν μουσικά, ερευνώντας κυρίως για πρωτότυπες μουσικές φράσεις, ομοιότητες με παραδοσιακά τραγούδια που έχουν φτάσει ως τις μέρες μας αλλά και ενδιαφέρουσες μουσικές φόρμες και μορφολογικές ιδιαιτερότητες, τις οποίες δεν τις συναντάμε συχνά σε παραδοσιακά τραγούδια. Επίσης, μεγάλο ρόλο στην επιλογή των τραγουδιών έπαιξαν τα ποιητικά κείμενά τους, ο λόγος δηλαδή που τα συνοδεύει. Προσπάθησαν να καλύψουν όλες τις γλωσσικές «ποιότητες», τις οποίες συναντάμε στην εν λόγω συλλογή τραγουδιών.
Το χειρόγραφο του Ιστορικού και Παλαιογραφικού Αρχείου του Μορφωτικού Ιδρύματος Εθνικής Τραπέζης αρ. 37 αποτελεί –σύμφωνα με τη διατύπωση του εξωφύλλου του– μια «Μουσικὴ Συλλογὴ Τραγουδίων παλαιῶν τε καὶ νέων, μελοποιηθέντων καὶ τονισθέντων ὑπὸ Γεωργίου Κ. Ιωαννίτου Πρωτοψάλτου». Πρόκειται για έναν θησαυρό της μουσικής λαογραφίας, με περισσότερες από 230 καταγραφές στη σύγχρονη ψαλτική σημειογραφία λόγιων φαναριώτικων τραγουδιών (μερικά από τα οποία αποτελούν επώνυμες ή πιθανολογούμενες ανώνυμες δημιουργίες του ίδιου του Ιωαννίτη), δημοτικών τραγουδιών από ποικίλες περιοχές της Ελλάδας, κλέφτικων και μερικών οργανικών σκοπών. Το πλήρες όνομα του γραφέα του χειρογράφου είναι Γεώργιος Κωνσταντίνου Πήλελης, πρωτοψάλτης Ιωαννίνων, δάσκαλος και θεωρητικός της μουσικής, ο οποίος γεννήθηκε στα Γιάννενα πιθανότατα στο κατώφλι 18ου και 19ου αιώνα, διδάχθηκε τη λεγόμενη «Νέα Μέθοδο» από τους ίδιους τους δημιουργούς της στην Κωνσταντινούπολη και απεβίωσε το 1885.
Επιλογή τραγουδιών: Γεράσιμος Παπαδόπουλος, Ζαχαρίας Καρούνης
Μεταφορά από τη βυζαντινή στην ευρωπαϊκή σημειογραφία: Γεράσιμος Παπαδόπουλος
Ερμηνεύει ο Ζαχαρίας Καρούνης
Moυσικό σύνολο: Γεράσιμος Παπαδόπουλος (ούτι), Στέλλα Βαλάση (σαντούρι), Διονύσης Θεοδόσης (κλαρίνο, καβάλ, φλογέρες), Στρατής Σκουρκέας (κρουστά)
8 Μαΐου 2026 – Λύκειο Ελληνίδων Ρεθύμνου, Ρέθυμνο | Στις 19.30

«Τα εύθραυστα ίχνη των συμβόλων»: Έκθεση με έργα του Νίκου Αλεξίου στο Μουσείο Σύγχρονης Τέχνης Κρήτης
2026-05-08 19:30 - 21:00 | Μουσείο Σύγχρονης Τέχνης Κρήτης, Μεσολογγίου 32, Ρέθυμνο, Ρεθύμνου, Ελλάδα
Επιμέλεια: Μαρία Μαραγκού
Εγκαίνια: Παρασκευή 8 Μαΐου, 7:30 μ.μ.
Μουσείο Σύγχρονης Τέχνης Κρήτης
Μεσολογγίου 32, Ρέθυμνο
Το Μουσείο Σύγχρονης Τέχνης Κρήτης συνεχίζοντας τον διάλογο με ζητήματα της τέχνης και της κοινωνίας, επανέρχεται στο έργο του Νίκου Αλεξίου, με την αναδρομική του έκθεση Τα εύθραυστα ίχνη των συμβόλων.
Πρόκειται για μία έκθεση που επιθυμεί να δείξει στο κοινό αποσπάσματα από το σύνολο της πορείας του σημαντικού καλλιτέχνη. Ο Νίκος Αλεξίου γεννημένος το 1960 στο Ρέθυμνο, πληροί τα χαρακτηριστικά του τοπικού και του διεθνή καλλιτέχνη.

Όπως αναφέρει στο κείμενό της η επιμελήτρια της έκθεσης, Μαρία Μαραγκού,
«…Τα εύθραυστα ίχνη των συμβόλων του, είναι οι Λαβύρινθοι, τα Ηλιακά Δωμάτια, τα Μοναστήρια, οι Πλατείες, οτιδήποτε μπορεί να αφεθεί στον εσωτερικό κώδικα του έργου που επαναλαμβάνεται το ίδιο με διαφορετικά μέσα και εκφράσεις σαν ψαθυρό ίχνος που εγγράφει δίχως να κυριαρχεί.
Πρόκειται για το ρωμαλέο του εύθραυστου με κινητήριο δύναμη τη χειρωναξία του χρόνου και της σιωπής, το άυλο που εγγράφει τη φέρουσα μνήμη.

Η δουλειά του Αλεξίου, έχει τη βάση της στις μνήμες, από την παιδική του κουβέρτα έως το Άγιο Όρος στο οποίο έζησε ένα μεγάλο χρονικό διάστημα. Αυτή η μνήμη συνυφαίνεται με εκατοντάδες «ρόλους», στο χαρτί σε μορφή σειριακή ενώ η εμμονή στη λεπτομέρεια ορίζει το παιγνίδι μιας αθωότητας που κρύβει τραγικές εκφάνσεις.
Τα καλάμια και οι σπάγκοι του Νίκου ή τα χαρτιά, ισορροπούν αλλά και κινδυνεύουν να σπάσουν, να καταστραφούν με την παραμικρή αδέξια κίνηση…

Η διάρκεια της έκθεσης θα είναι από τις 9 Μαΐου έως τις 6 Νοεμβρίου 2026.
Τα έργα προέρχονται από την αδελφή του Πόπη Αλεξίου, από τη Συλλογή Έργων Τέχνης της AlphaBank, τη συλλογή του Εθνικού Μουσείου Σύγχρονης Τέχνης (ΕΜΣΤ) και τη συλλογή του Μουσείου Σύγχρονης Τέχνης Κρήτης.

Η Λυρική ταξιδεύει στην Ελλάδα: «Ρεσιτάλ λυρικού τραγουδιού»
2026-05-08 21:00 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Ένα μοναδικό μουσικό ταξίδι στον κόσμο του λυρικού τραγουδιού παρουσιάζουν οι καταξιωμένοι μονωδοί της Εθνικής Λυρικής Σκηνής Βασιλική Καραγιάννη, Γιάννης Χριστόπουλος και Διονύσης Σούρμπης. Στο πιάνο η Σοφία Ταμβακοπούλου και ο Χρήστος Σακελλαρίδης (Χανιά). Το ξεχωριστό αυτό ρεσιτάλ θα προσφέρει στο κοινό μια υψηλού επιπέδου καλλιτεχνική εμπειρία.
Το πρόγραμμα περιλαμβάνει δημοφιλείς άριες, τραγούδια και αγαπημένα αποσπάσματα από το διεθνές και ελληνικό ρεπερτόριο της όπερας, της οπερέτας και του λόγιου τραγουδιού, σε μια προσεκτικά επιλεγμένη ανθολογία που αναδεικνύει τη δραματικότητα, το πάθος και τη λυρική ομορφιά του είδους. Μέσα από τις ερμηνείες των καλλιτεχνών, το κοινό θα έχει την ευκαιρία να γνωρίσει ή να επανασυνδεθεί με εμβληματικά έργα που έχουν σημαδέψει την ιστορία της όπερας.
Το ρεσιτάλ περιλαμβάνει συνθέσεις κορυφαίων δημιουργών, όπως οι Μότσαρτ, Ροσσίνι, Βέρντι, Πουτσίνι, Μασνέ και Ραβέλ, καθώς και επιλογές από σημαντικά έργα του ελληνικού μουσικού θεάτρου, αλλά και τραγούδια των Κωνσταντινίδη και Σακελλαρίδη. Η συνύπαρξη διεθνούς και ελληνικού ρεπερτορίου δημιουργεί ένα πολυσυλλεκτικό πρόγραμμα που απευθύνεται τόσο σε μυημένους όσο και σε νέους ακροατές.
Ερμηνεύουν: Βασιλική Καραγιάννη (υψίφωνος), Γιάννης Χριστόπουλος (τενόρος), Διονύσης Σούρμπης (βαρύτονος), Πιάνο: Σοφία Ταμβακοπούλου / Χρήστος Σακελλαρίδης (Χανιά)
8 Μαΐου 2026 – Ωδείο Ρεθύμνου, Αίθουσα Παντελής Πρεβελάκης | Στις 21.00
Όλες οι παραστάσεις θα δοθούν με είσοδο ελεύθερη για το κοινό, στο πλαίσιο του προγράμματος «Η ΕΛΣ ταξιδεύει στην Ελλάδα», το οποίο υλοποιείται με τη στήριξη της δωρεάς του Ιδρύματος Σταύρος Νιάρχος (ΙΣΝ) για την ενίσχυση της καλλιτεχνικής εξωστρέφειας της Εθνικής Λυρικής Σκηνής.

«Ανθολόγιο»: 30 χρόνια stand up comedy με το Δημήτρη Δημόπουλο στο The Garage
2026-05-08 21:00 - 22:30 | The Garage, Δημοκρατίας 53, Rethymno, Rethymno, Ρεθύμνου, 74132, Greece
Για μόνο μία παράσταση στο Ρέθυμνο την Παρασκευή 8 Μαΐου στο The Garage στις 21.00!
Πώς χωράνε 30 χρόνια κωμωδίας σε μία παράσταση; Δύσκολα, οπότε ας το αφήσουμε στην τύχη! Ο Δημήτρης Δημόπουλος, από τους πρώτους σταντ-απ κωμικούς στην Ελλάδα, συγκεντρώνει τα κείμενά του καθώς και αφηγήσεις από απρόσμενα συμβάντα στη μακρόχρονη πορεία του στην κωμωδία και κληρώνει τι θα παίξει κάθε φορά. Το αποτέλεσμα: μια μοναδική παράσταση σε κάθε Ανθολόγιο με αποσπάσματα από τα πρώτα του κείμενα στις Νύχτες Κωμωδίας και το κλασικό πια Αντί Διδακτορικού μέχρι το άκρως πρωτότυπο σόλο του Καμένος στη Μετάφραση.
Ανθολόγιο-30 χρόνια σταντ-απ σε μία παράσταση, κείμενα, παρουσίαση: Δημήτρης Δημόπουλος
Παρασκευή, 8 Μαΐου στις 21:00
διάρκεια: 90’
εισιτήρια: 10€ προπώληση, 12€ την ημέρα της παράστασης
προπώληση: more.com
πληροφορίες: 6932492752
The Garage, Δημοκρατίας 53, Ρέθυμνο
Η παράσταση τελεί υπό την αιγίδα της Σκέπης Κέντρου Πολιτισμού Ιδρύματος Δημήτρης Δημόπουλος (ΣΚΠΙΔΔ).

Η παράσταση «Ο Μπαμπάς» στο χώρο πολιτισμού «Σημείο»
2026-05-08 21:15, 2026-05-09 21:15, 2026-05-10 21:15 | Σημείο, Patriarchi Athinagora, Rethymno, Ρεθύμνου, 741 33, Greece
Ο Χώρος πολιτισμού Σημείο παρουσιάζει σε διασκευή, ένα έργο που έχει ήδη διαγράψει μια εντυπωσιακή πορεία στις σημαντικότερες θεατρικές και κινηματογραφικές σκηνές παγκοσμίως.
Το έργο έκανε πρεμιέρα στο Παρίσι το 2012, όπου απέσπασε το βραβείο Molière για το καλύτερο θεατρικό έργο, και έκτοτε γνωρίζει τεράστια επιτυχία διεθνώς. Από το Λονδίνο έως τη Νέα Υόρκη και σε πολλές ακόμη ευρωπαϊκές σκηνές, έχει συγκινήσει βαθιά το κοινό, προσφέροντας μια έντονα συναισθηματική και ψυχολογικά διεισδυτική εμπειρία. Μέσα από μια λεπτοδουλεμένη αφήγηση, παρακολουθούμε την πορεία ενός ανθρώπου που σταδιακά χάνει την επαφή με την πραγματικότητα, σε μια καθηλωτική εξερεύνηση της μνήμης και της ανθρώπινης ταυτότητας.
Όταν η μνήμη γίνεται λαβύρινθος, ένας πατέρας προσπαθεί να βρει την αλήθεια του, ενώ οι άνθρωποι που αγαπά προσπαθούν να τον κρατήσουν κοντά τους.
Μνήμες και πρόσωπα από το παρελθόν εισχωρούν απρόσκλητα στην καθημερινότητα του 70χρονου Αντρέ, που παλεύει με τη νόσο Αλτσχάιμερ, φέρνοντας σε δοκιμασία τις αντοχές και τις ισορροπίες των οικογενειακών του σχέσεων.

8, 9, 10 Μαΐου – Έναρξη 21:15
Σκηνοθεσία – διασκευή: Γιάννης Μπλέτας
Κινησιολογία: Ανδρομάχη Βαρσάμη
Πρωτότυπο μουσικό θέμα: Γιώργος Κουμεντάκης
Ενδυματολογική επιμέλεια: Μαρία Βιβιλάκη – Muses Crete
Φωτογραφίες: Ble productions
Σχεδιασμός σκηνικού: Γιάννης Μπλέτας
Παραγωγή : Χώρος πολιτισμού Σημείο
Παίζουν: Μποτόνης Μποτονάκης, Ελένη Βαρούχα, Μαρήνη Βελονάκη, Ιουλία Καραγιαννάκη, Σήφης Καυκαλάς
Γενική είσοδος 14 ευρώ.
Πληροφορίες / κρατήσεις: 6983320439.
Σημείο – Πατριάρχου Αθηναγόρα 17, Μισίρια.

O VALENTINO ζωντανά στο Vibes All Day Coffee & Bar
2026-05-08 22:00 | Vibes All Day Coffee & Bar, Κουντουριώτου 137, Ρέθυμνο, Κρήτη, 74100, Greece
O VALENTINO ζωντανά κάθε Παρασκευή στο Vibes All Day Coffee & Bar (Κουντουριώτη 137, Ρέθυμνο).
Κάθε Παρασκευή του Μαΐου – Έναρξη 22:00.
Τηλέφωνο για κρατήσεις 6972 341915.

Η Λυρική ταξιδεύει στην Ελλάδα: Όπερα Σκιών «Ο Καραγκιόζης Ριγολέττος»
2026-05-09 10:00 - 13:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Όπερα σκιών • Παραγωγή Εναλλακτικής Σκηνής Εθνικής Λυρικής Σκηνής
Αλέξανδρος Μελισσηνός / Δημήτρης Δημόπουλος
Ο Καραγκιόζης Ριγολέττος
Μουσική: Τζουζέππε Βέρντι
Πρωτότυπο λιμπρέτο: Φραντσέσκο Μαρία Πιάβε
Μουσική προσαρμογή: Λίνα Ζάχαρη
Κείμενο: Δημήτρης Δημόπουλος, Αλέξανδρος Μελισσηνός
Μετάφραση στίχων: Δημήτρης Δημόπουλος
Ερμηνεύουν: Μάνος Κοκκώνης, Γιάννης Σελητσανιώτης,Δήμητρα Κωτίδου
Καραγκιοζοπαίχτης: Αλέξανδρος Μελισσηνός
Πιάνο: Μάρκος Κώτσιας
Ο πιο διάσημος και αγαπημένος καμπούρης γελωτοποιός του θεάτρου σκιών, ο Καραγκιόζης, καλείται να φέρει εις πέρας μια… λυρική αποστολή: να ερμηνεύσει τον πιο διάσημο καμπούρη της όπερας, τον Ριγολέττο! Στην εξαιρετικά επιτυχημένη παραγωγή όπερας σκιών Ο Καραγκιόζης Ριγολέττος, σε κείμενο του πολυπράγμονα κωμικού, σκηνοθέτη και λιμπρετίστα Δημήτρη Δημόπουλου και του έμπειρου καραγκιοζοπαίχτη Αλέξανδρου Μελισσηνού, ο Καραγκιόζης βρίσκεται από το πουθενά να είναι πρωταγωνιστής του Ριγολέττου στο λυρικό θέατρο που ιδρύει η Βεζιροπούλα στο σαράι, μαθαίνοντας με χιούμορ και αφοπλιστική αθωότητα όλα όσα απαιτούνται για να ανέβει μια όπερα.
Η παράσταση συνδυάζει το παραδοσιακό θέατρο σκιών με αποσπάσματα από την αριστουργηματική όπερα Ριγολέττος του Τζουζέππε Βέρντι ερμηνευμένα στα ελληνικά από τρεις λυρικούς τραγουδιστές και με χιουμοριστικό τρόπο ξεδιπλώνει όλο το παρασκήνιο ενός λυρικού θεάτρου, σκορπίζοντας γνώση και άφθονο γέλιο… αλλιώς!
Ο ρόλος του Καραγκιόζη ενσαρκώνεται με ζωντάνια και πρωτοτυπία από τον Αλέξανδρο Μελισσηνό, καθιστώντας την παράσταση μια φρέσκια και διαδραστική πρόταση στο θέατρο σκιών. Μια παράσταση για μικρούς και μεγάλους που υπόσχεται να ψυχαγωγήσει και να εκπαιδεύσει, αποδεικνύοντας ότι η παράδοση και η λυρική τέχνη μπορούν να συνυπάρξουν με χιούμορ και δημιουργικότητα.
9 Μαΐου 2026 – Σπίτι Πολιτισμού, Ρέθυμνο
Πρωινές παραστάσεις στις 10.00 και στις 12.00
Όλες οι παραστάσεις θα δοθούν με είσοδο ελεύθερη για το κοινό, στο πλαίσιο του προγράμματος «Η ΕΛΣ ταξιδεύει στην Ελλάδα», το οποίο υλοποιείται με τη στήριξη της δωρεάς του Ιδρύματος Σταύρος Νιάρχος (ΙΣΝ) για την ενίσχυση της καλλιτεχνικής εξωστρέφειας της Εθνικής Λυρικής Σκηνής.

Συνάντηση της Παιδικής Λέσχης Ανάγνωσης της Δημόσιας Κεντρικής Βιβλιοθήκης Ρεθύμνου
2026-05-09 15:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
…δεν είναι πολλοί αυτοί που σκέφτονται να φωνάξουν έναν φιλόσοφο σε μια κατάσταση εκτάκτου ανάγκης, αν και τα πιο συναρπαστικά και χρήσιμα πράγματα στον κόσμο μας έχουν δημιουργηθεί απλώς και μόνο επειδή κάποιος τα συλλογίστηκε.
Ίσως σκέφτηκα, η λύση αυτή να πιάσει σήμερα. Ίσως η φιλοσοφία να με σώσει..
Το Σάββατο 9/5, στις 15:00 οι Μαγικοί Αναγνώστες θα συναντηθούν με αφορμή το βιβλίο του Λέμονι Σνίκετ «Δηλητήριο για πρωινό».
Σας περιμένουμε να μιλήσουμε για δηλητήρια, πρωινά και καλοψημένα αυγά και κυρίως για …φιλοσοφία. Φέρτε μαζί σας τις δυσκολότερες ερωτήσεις σας κι ετοιμαστείτε …να σκεφτούμε.
Απαραίτητη προϋπόθεση συμμετοχής: να έχετε διαβάσει ολόκληρο το βιβλίο.
Συντονίστρια Λέσχης Ανάγνωσης Παιδικού & Εφηβικού Βιβλίου: Χρυσούλα Κορκού.
Δηλώσεις συμμετοχής στα τηλέφωνα: 28310-29215 ή 28310-21246

Συνάντηση της Εφηβικής Λέσχης Ανάγνωσης της Δημόσιας Κεντρικής Βιβλιοθήκης Ρεθύμνου
2026-05-09 16:30 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
…-Ναι. Πάντα κάποιος πρέπει να μένει ζωντανός για να λέει την ιστορία. Και η επιλογή του γίνεται τυχαία, μου απάντησε.
Το Σάββατο 9/5, στις 16:30 οι έφηβοι της βιβλιοθήκης μας, θα συναντηθούν με αφορμή το βιβλίο του Πολυχρόνη Κουτσάκη ΙNFLUENCER. Ιστορίες της μιας ανάσας
Σας περιμένουμε να μας μιλήσετε για το τι σημαίνει να μεγαλώνει κανείς σε μια εποχή όπως η δική μας και να μας δανείσετε για λίγο τη ματιά σας για τον κόσμο.
Κατά τη διάρκεια της συνάντησης
θα συνδεθεί μαζί μας από το Περθ της Αυστραλίας (!) ο συγγραφέας.
Ετοιμάστε τις ερωτήσεις σας!
Συντονίστρια Λέσχης Ανάγνωσης Παιδικού & Εφηβικού Βιβλίου: Χρυσούλα Κορκού.
Δηλώσεις συμμετοχής στα τηλέφωνα: 28310-29215 ή 28310-21246

Η παράσταση «Σωματείο Παραμυθιών» φιλοξενείται στο The Garage Theatre
2026-05-09 21:00 | The Garage, Δημοκρατίας 53, Rethymno, Rethymno, Ρεθύμνου, 74132, Greece
Η καλλιτεχνική ομάδα “Rολίστες” παρουσιάζει στο The Garage Theatre την παράσταση Σωματείο Παραμυθιών, το Σάββατο 9 Μαΐου στις 21.00.
Μια καυστική, ανατρεπτική κωμωδία που αποδομεί τα κλασικά παραμύθια.

Τι συμβαίνει όταν οι πιο διάσημες ηρωίδες των παραμυθιών αποφασίζουν να επαναστατήσουν ενάντια στην εικόνα που τους επέβαλαν τα βιβλία, η Disney και οι μύθοι; Η Κοκκινοσκουφίτσα, η Σταχτοπούτα, η Χιονάτη και η Πεντάμορφη συναντιούνται στο σπίτι της πρώτης και – μέσα από καβγάδες, εξομολογήσεις, αποκαλύψεις και κωμικά παραστρατήματα – αποφασίζουν να ιδρύσουν το πρώτο Σωματείο Παραμυθιών.
Η παράσταση, με αιχμηρό χιούμορ, πολιτικές νύξεις και διαρκείς ανατροπές, μιλά για τα στερεότυπα, τον ρόλο της γυναίκας στην αφήγηση, την κοινωνική ανισότητα, τον καπιταλισμό και την ανάγκη να ξαναγραφτούν οι ιστορίες… αυτή τη φορά από την αρχή και με αλήθεια.

Σκηνοθεσία: Γιώργος Χατζηαντωνίου
Κείμενο: Παναγιώτης Ζαφείρης
Ερμηνεύουν (με σειρά εμφάνισης): Μαρία Μανίκα, Ελευθερία Μένεγα, Εύα Ρεμιδιανάκη, Πόπη Φραγκάκη, Χαρά Καντά
Βοηθός Σκηνοθέτη: Χρήστος Καράνταης
Χορογραφίες: Χριστίνα Πετροπούλου, Εβελίνα Τούμπε
Φωτογραφίες – Βίντεο: Μάνος Χαλαμπαλάκης
Έντυπο υλικό: Χάρης Πετράκης
The Garage, Δημοκρατίας 53
Σάββατο 09 Μαΐου στις 21.00
Εισιτήρια: 15€ και 12€ (μειωμένο)
Κρατήσεις: 6932492752 (κλήση, sms, μήνυμα viber)

Έντεχνα και ροκ στο Τζεπέτο
2026-05-09 21:00 | Συνεταιρισμός Τζεπέτο, Κατεχάκη, Ρέθυμνο, Ρεθύμνου, 74100, Ελλάδα
Μουσική βραδιά με τους Μαρία Δασκαλάκη, Βασίλη Δασκαλάκη και Γιάννη Κορίνθιο στο Τζεπέτο (Κατεχάκη & Χειμάρας, Παλιά πόλη – Ρέθυμνο).
Σάββατο 9/5 – Έναρξη 21:00

Η Θεανώ Χαιρετάκη & η Ραφαέλλα Ηγουμενάκη ζωντανά στο Vibes All Day Coffee & Bar
2026-05-09 22:00 | Vibes All Day Coffee & Bar, Κουντουριώτου 137, Ρέθυμνο, Κρήτη, 74100, Greece
Η Θεανώ Χαιρετάκη & η Ραφαέλλα Ηγουμενάκη ζωντανά στο Vibes All Day Coffee & Bar (Κουντουριώτη 137, Ρέθυμνο).
Σάββατο 9 Μαΐου – Έναρξη 22:00.
Τηλέφωνο για κρατήσεις 6972 341915.

Φιλανθρωπική συναυλία της χορωδίας ΕυΡΙΘΥ Chorus
2026-05-10 20:30 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Η χορωδία ΕυΡΙΘΥ Chorus προσκαλεί το κοινό σε μια ξεχωριστή συναυλία, αφιερωμένη στη δύναμη της ανθρώπινης αλληλεγγύης. Με αφετηρία την αγάπη για το χορωδιακό τραγούδι, το σύνολο παρουσιάζει ένα ποικίλο πρόγραμμα που ταξιδεύει τον ακροατή σε διαφορετικές εποχές, τόπους και μουσικά ιδιώματα.

Το ρεπερτόριο της συναυλίας περιλαμβάνει έργα σημαντικών συνθετών, όπως ο Gustav Holst, η Melanie deMore και ο Andy Beck, καθώς και παραδοσιακά τραγούδια από την Ελλάδα, την Ισπανία και την Κάτω Ιταλία. Όλα τα έργα παρουσιάζονται μέσα από πρωτότυπες εναρμονίσεις αναδεικνύοντας τον πλούτο και την εκφραστικότητα της χορωδιακής τέχνης.

Η ΕυΡΙΘΥ Chorus, με έδρα το Ρέθυμνο, μετρά ήδη τέσσερα χρόνια δημιουργικής παρουσίας στον χώρο της μουσικής. Έχει πραγματοποιήσει αρκετές συναυλίες σε Ρέθυμνο και Χανιά, ενώ παράλληλα έχει αναπτύξει σημαντικές συνεργασίες με χορωδίες από την Κρήτη, τη Γαλλία και το Βέλγιο.

Η συναυλία έχει φιλανθρωπικό χαρακτήρα, με σκοπό την ενίσχυση του συλλόγου «Αγάπη». Η είσοδος στην εκδήλωση θα είναι ελεύθερη δίνοντας στο κοινό τη δυνατότητα, μέσω προσφοράς σε κουτί οικονομικής ενίσχυσης, να συμβάλει ενεργά σε έναν σημαντικό κοινωνικό σκοπό.

Με τη διοργάνωση της κατασκευαστικής εταιρείας Ecodomisi.

Κυριακή 10 Μαΐου
Ώρα: 20.30
Ωδείο Ρεθύμνου, Αίθουσα Παντελής Πρεβελάκης,
Εμμανουήλ Βερνάδου 1, Ρέθυμνο

Συντελεστές:

Διεύθυνση χορωδίας: Βασιλική Μάρκου
Φωνητική προετοιμασία – Διδασκαλία: Βασιλική Μάρκου, Κατερίνα Γκουντελάκη
Ενορχηστρώσεις: Σπύρος Ξενιτόπουλος

Πιάνο: Δημήτρης Βαρούχας
Βιολί: Ειρήνη Συσκάκη
Κλαρινέτο: Κωνσταντίνος Παπαδάκης

Επιμέλεια αφίσας: Χριστίνα Μπρούμα
Επιμέλεια προγράμματος: Ελένη Κυδωνάκη
Επιμέλεια κειμένων: Γιάννης Περαντωνάκης
Βιντεοσκόπηση συναυλίας: Γιάννης Ράλλης
Ήχος – φώτα: Χάρης Πιτσινής
Τραγουδούν:
Soprano
Αιμιλία Πλαρινού
Αναστασία Ανάστασου
Άννα Νικολακάκη
Βούλα Αποκορωνιωτάκη
Ελένη Τσίρμπα – Αναγνώστου
Ελένη Φινδριλή
Ζωή Σαλωνίτη
Ιωάννα Αγγουρίδη
Μαρία Αποστολάκη
Μαρία Γιαγκιόζη
Μαριάννα Κουγιτάκη
Χριστίνα Μπρούμα
Χρύσα Φραγκιαδάκη
Alto
Ανδριανή Καραγιάννη
Γεωργία Φραγκιαδάκη
Γκέλη Χαλκιαδάκη
Ελένη Κυδωνάκη
Εύα Φούτρη
Καίτη Κουταλά
Κατερίνα Γαβαλάκη
Κατερίνα Γκουντελάκη
Μαρία Κοκολάκη
Μέμη Ρούγκα
Νίνα Τσοτουλίδου
Ξένια Παπαγιαννοπούλου
Tenor
Αναστάσης Τεκίρδαγλης
Βασίλης Πελαντάκης
Γιάννης Περαντωνάκης
Δημήτρης Πορίχης
Bass
Γιάννης Ράλλης
Γιώργος Μυρσιλίδης
Κωνσταντίνος Σκαράκης
Λεωνίδας Ζωγραφάκης
